**भारत सरकार**

**मानव संसाधन विकास मंत्रालय**

**उच्‍चतर शिक्षा विभाग**

**राज्य सभा**

**अतारांकित प्रश्न संख्याः 2141**

उत्तर देने की तारीखः 12.05.2016

**एन॰आई॰टी॰ श्रीनगर में उपद्रव का कश्मीरी छात्रों पर प्रभाव**

**2141. श्री विजय जवाहरलाल दर्डाः**

क्या **मानव संसाधन विकास मंत्री** यह बताने की कृपा करेंगे किः

(क) क्या सरकार को इस बात की जानकारी है कि श्रीनगर में एन॰आई॰टी॰ के परिसर में उपद्रव चल रहा है तथा अशान्ति और सुरक्षा कारणों से छात्र अपनी परीक्षाएं नहीं दे पाएंगे;

(ख) यदि हां, तो एन॰आई॰टी॰ परिसर में हुई घटनाओं का ब्यौरा क्या है तथा इस संबंध में सरकार द्वारा क्या कार्रवाई की गई है; और

(ग) क्या एन॰आई॰टी॰ परिसर में उपद्रव के कारण दूसरे संस्थान, जिनमें कश्मीरी विद्यार्थी अध्ययनरत हैं, भी प्रतिक्रियात्मक कार्रवाई के प्रति अति संवेदनशील बन गए हैं, यदि हां, तो इस संबंध में सरकार ने क्या कार्रवाई की है?

 **उत्तर**

**मानव संसाधन विकास मंत्री**

**)श्रीमती स्मृति ज़ूबिन इरानी)**

(क): जी, नहीं। एन॰आई॰टी॰, श्रीनगर में वर्तमान में कोई अशांति नहीं है। परीक्षाओं सहित सामान्य शैक्षिक कार्यकलाप चल रहे हैं।

(ख) और (ग): प्रश्न नहीं उठता।

\*\*\*\*\*